BREDEBRO: Tirsdagen igennem ledte et talstærkt mandskab fra Syd- og Sønderjyllands Politi, assisteret af en helikopter, efter en 58-årige mand fra Bredebro.

Midt på eftermiddagen gav eftersøgningen bonus, da manden blev fundet ved Haderslev.

I et kort tweet skriver politet: "Vores eftersøgte mand fra Bredebro blev for kort tid siden fundet tæt ved Haderslev. Pågældende er afkræftet og skal til behandling på sygehus".

Manden forlod sin bopæl i Bredebro mandag aften iført en t-shirt med mønster samt blå shorts. I første omgang forlød det, at manden sandsynligvis var søgt mod et skovområde.

Det blev bestyrket af et vidne, der til politiet havde oplyst, at have set den efterlyste borger mandag aften cirka to kilometer syd for Bredebro og gående i sydlig retning.

Politiet oplyste først på tirsdagen, at man eftersøgte den savnede person med en større styrke og at en helikopter hjalp til fra luften. Derfor kunne man se øget aktivitet og larm i området.